Almanzor estió un destacado melitar y politico a o servicio d'o Califato de Cordoba, y as suyas campanyas melitars contra os reinos cristians premetieron a consolidación d'o poder islamico en a peninsula iberica, encara que dimpués d'a suya muerte a suya obra melitar y politica se perdió en as luitas entre os suyos succesors y os succesors d'Hisham II. Entre as suyas campanyas melitars, destacan a campanya que fació en 999 contra o Reino de Pamplona y a campanya de 985 contra o condato de Barcelona, con a destrucción d'as ciudatz de Barcelona y Manresa, encara que tamién fació campanyas contra Zamora (981), Coimbra (987), Safagún (988), Santiago de Compostela (997) u o San Millán de la Cogolla (1002).